SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 257

**2022. gada 19. janvārī plkst. 10.00**

Attālināta sēde videokonferences formātā

Sēdē piedalās:

*komisijas locekļi:*

**Juris Rancāns – komisijas priekšsēdētājs**

**Edvīns Šnore – komisijas sekretārs**

**Ainārs Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins – Iekšlietu ministrijas parlamentārais sekretārs**

**Atis Zakatistovs – Finanšu ministrijas parlamentārais sekretārs**

*uzaicinātās personas par 1. darba kārtības jautājumu:*

* Tieslietu ministrijas Sodu izpildes tiesību nodaļas vadītāja **Kristīne Ķipēna**
* Tieslietu ministrijas Nozaru politikas departamenta Kriminālsodu izpildes politikas nodaļas juriste **Laura Šileikiste**

*par 2. darba kārtības jautājumu:*

* Iekšlietu ministrijas Juridiskā departamenta Starptautisko tiesību nodaļas vadītāja **Karina Zagoskina**
* Valsts robežsardzes Robežpārbaudes un imigrācijas kontroles pārvaldes Nacionālā koordinācijas centra priekšnieks **Raivo Upenieks**

*par 3. darba kārtības jautājumu:*

* Iekšlietu ministrijas Juridiskā departamenta Starptautisko tiesību nodaļas vadītāja **Karina Zagoskina**
* Valsts robežsardzes Robežpārbaudes un imigrācijas kontroles pārvaldes priekšnieks **Rinalds Belijs**
* Valsts robežsardzes Robežpārbaudes un imigrācijas kontroles pārvaldes Robežpārbaudes nodaļas priekšniece **Inese Sticere**

**Saeimas Juridiskā biroja vecākā juridiskā padomniece Līvija Millere un juridiskais padomnieks Jānis Priekulis**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa, Inese Silabriede, Māris Veinalds un Brenda Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

**1. Grozījumi Latvijas Sodu izpildes kodeksā (1248/Lp13) steidzams, 2. lasījums.**

**2. Grozījumi Imigrācijas likumā (1119/Lp13) 2. lasījums.**

**3. Grozījumi Latvijas Republikas valsts robežas likumā (1276/Lp13) 1. lasījums.**

**4. Dažādi.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību.

**1. Grozījumi Latvijas Sodu izpildes kodeksā (1248/Lp13) steidzams, 2. lasījums.**

**J.Rancāns** informē, ka šim likumprojektam ir saņemti 5 priekšlikumi. Aicina tos izskatīt.

**Nr. 1** – tieslietu ministra J.Bordāna priekšlikums – izslēgt 15. panta sestās daļas pirmo teikumu.

**J.Rancāns** dod vārdu Tieslietu ministrijas (turpmāk – TM) pārstāvjiem.

**K.Ķipēna** izskaidro priekšlikuma būtību un nepieciešamību.

**L.Millere** informē, ka Saeimas Juridiskajam birojam (turpmāk – JB) nav iebildumu pret šo priekšlikumu.

Deputātiem nav iebildumu.

**Komisija nolemj atbalstīt priekšlikumu Nr.1.**

**Nr. 2** – tieslietu ministra J.Bordāna priekšlikums – papildināt kodeksu ar jaunu 15.3 pantu piedāvātajā redakcijā.

**K.Ķipēna** komentē jaunā panta redakciju.

**L.Millere** informē, ka JB nav iebildumu pret šo redakciju.

Deputātiem nav iebildumu.

**Komisija nolemj atbalstīt priekšlikumu Nr.2.**

**Nr. 3** – Saeimas Juridiskā biroja priekšlikums – aicinājums izvērtēt likumprojekta 29. pantā ietvertā pārejas noteikumu (turpmāk – PN) 41.punkta nepieciešamību.

**L.Millere** pamato priekšlikumu par likumprojektā piedāvātā PN 41.punkta iespējamu izslēgšanu. Atzīmē arī citos PN punktos ietverto termiņu iespējamo neatbilstību situācijai.

**K.Ķipēna** komentē šo iniciatīvu, informē par šajā likumprojektā iekļauto normu piemērošanu praksē, akcentē Satversmes tiesas lēmuma piemērošanu. Pieļauj 41.punkta izslēgšanu ar komisijas priekšlikumu.

Komisijas deputāti **nolemj veidot komisijas priekšlikumu**.

**Nr. 4** – tieslietu ministra J.Bordāna priekšlikums – papildināt PN ar 42. punktu piedāvātajā redakcijā.

**K.Ķipēna** paskaidro, ka jaunajā punktā ietverts pienākums Ministru kabinetam līdz 2022. gada 1. jūlijam izdot šā kodeksa 50.15 panta trešajā daļā minētos noteikumus. Tiek dota laika rezerve šī uzdevuma izpildei.

**L.Millere** JB vārdā atbalsta šo priekšlikumu.

Deputātiem nav iebildumu.

**Komisija nolemj atbalstīt priekšlikumu Nr.4.**

**Nr. 5** – Saeimas Juridiskā biroja priekšlikums – mainīts likumprojektā ietvertais likuma spēkā stāšanās laiks.

**L.Millere** atzīmē, ka līdz šim paredzētais likuma spēkā stāšanās termiņš (01.01.2022.) jau ir pagājis. Piedāvā noteikt, ka likums stājas spēkā nākamajā dienā pēc tā izsludināšanas, kas būtu loģiski, ņemot vērā likumprojekta steidzamību.

TM pārstāvjiem un deputātiem nav iebildumu.

**Komisija nolemj atbalstīt priekšlikumu Nr.5.**

J.Rancāns aicina komisiju, balsojot atbalstīt likumprojektu “Grozījumi Latvijas Sodu izpildes kodeksā” (Nr. 1248/Lp13) otrajā galīgajā lasījumā.

*Notiek balsojums: par – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, A.Zakatistovs); pret – 0; atturas – 0. Likumprojekts vienbalsīgi atbalstīts.*

**LĒMUMS:**

- atbalstīt likumprojektu **“Grozījumi “Latvijas Sodu izpildes kodeksā”** (Nr. 1248/Lp13) un virzīt to izskatīšanai Saeimas sēdē otrajā galīgajā lasījumā.

**2. Grozījumi Imigrācijas likumā (1119/Lp13) 2. lasījums.**

**J.Rancāns** informē, ka šim likumprojektam ir saņemti 10 priekšlikumi. Aicina tos izskatīt.

**Nr. 1** – Saeimas Juridiskā biroja priekšlikums – izteikt 4.3 panta pirmo daļu (likumprojekta 2. pants) citā redakcijā.

**J.Rancāns** dod vārdu JB pārstāvjiem.

**J.Priekulis** izskaidro, ka šis ir precizēts konkrētās panta daļas formulējums, kas izslēdz liekvārdību un Regulas[[1]](#footnote-1) nosacījumu dublēšanos.

**J.Rancāns** dod vārdu Iekšlietu ministrijas (turpmāk – IeM) pārstāvjiem.

**K.Zagoskina** atzīmē, ka IeM nav iebildumu pret šādu formulējumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.1.**

Nr. 2 – Saeimas Juridiskā biroja priekšlikums – izteikt 4.3 panta otrās daļas pirmo teikumu

citā redakcijā.

J.Priekulis izskaidro, ka šis ir precizējošs formulējums.

**K.Zagoskina** atzīmē, ka IeM nav iebildumu pret šādu formulējumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.2.**

Nr. 3 – Saeimas Juridiskā biroja priekšlikums – izteikt 4.3 panta trešo daļu precizētā redakcijā.

J.Priekulis izskaidro, ka šī redakcija precizē normu atbilstoši administratīvā procesa pamatnoteikumiem par administratīvā akta apturēšanas kārtību.

**K.Zagoskina** atbalsta piedāvāto formulējumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.3.**

Nr. 4 – Saeimas Juridiskā biroja priekšlikums – izslēgt 4.3 panta ceturto daļu.

J.Priekulis paskaidro, ka esošajā situācijā atbilstoši administratīvā procesa pamatnoteikumiem šai normai nav juridiskās slodzes. Aicina to izslēgt.

**K.Zagoskina** atbalsta šo priekšlikumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.4.**

**Nr. 5** – Saeimas Juridiskā biroja priekšlikums –izslēgt 17.1 panta pirmajā daļā (likumprojekta 3. pants) vārdus “funkcijas un”.

J.Priekulis komentē, ka šis precizējums nepieciešams, lai nodrošinātu likuma teksta atbilstību Regulas tekstam.

**K.Zagoskina** atbalsta šo priekšlikumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.5.**

**Nr. 6** – Saeimas Juridiskā biroja priekšlikums – izslēgt 17.1 panta trešajā daļā saīsinājumu “(NUI)”.

J.Priekulis izskaidro, kādēļ minētais saīsinājums (valsts vienotā saskarsme) likuma tekstā nav jālieto; šī ir vienīgā vieta, kur tas tiek pieminēts.

**K.Zagoskina** atbalsta šo priekšlikumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.6.**

**Nr. 7** – Saeimas Juridiskā biroja priekšlikums – izteikt 17.2 pantu precizētā redakcijā.

J.Priekulis izskaidro apjomīgo panta formulējumu, kas nepieciešams, lai būtu skaidrākas tajā ietvertās tiesību normas, Regulas prasības. Izskaidro piedāvātos precizējumus un grozījumus panta struktūrā. Atsaucas uz Regulas 52. panta normām.

**K.Zagoskina** atbalsta šo priekšlikumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.7.**

**Nr. 8** – Saeimas Juridiskā biroja priekšlikums – izteikt 21. panta pirmās daļas 2. punktu (likumprojekta 4. pants) citā redakcijā.

J.Priekulis paskaidro, ka tas ir juridiskās tehnikas jautājums.

**K.Zagoskina** atbalsta šo priekšlikumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.8.**

**Nr. 9** – Saeimas Juridiskā biroja priekšlikums – papildināt likuma 21. pantu ar 1.1 daļu piedāvātajā redakcijā.

J.Priekulis komentē, ka šāda norma vajadzīga regulējuma skaidrībai un saskaņotībai; tiek līdzsvarotas pārvadātāju tiesības un pienākumi.

**K.Zagoskina** atbalsta šo priekšlikumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.9.**

**Nr. 10** – Saeimas Juridiskā biroja priekšlikums – izteikt likumprojekta 6. pantu (pārejas noteikumi) jaunā redakcijā.

J.Priekulis izskaidro, ka šie ir PN precizējumi, ar kuriem tiek precizēti regulas piemērošanas datumi un citi precizējumi saistībā ar Regulas spēkā stāšanos.

**K.Zagoskina** atbalsta šo priekšlikumu.

Deputātiem nav jautājumu un iebildumu.

**Komisija nolemj atbalstīt priekšlikumu Nr.10.**

J.Rancāns aicina komisiju, balsojot atbalstīt likumprojektu “Grozījumi Imigrācijas likumā” (Nr. 1119/Lp13) otrajā lasījumā.

*Notiek balsojums: par – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, A.Zakatistovs); pret – 0; atturas – 0. Likumprojekts vienbalsīgi atbalstīts.*

J.Rancāns aicina noteikt priekšlikumu iesniegšanas termiņu trešajam lasījumam. Aicina JB un IeM pārstāvjus izteikties par nepieciešamībām.

J.Priekulis un K.Zagoskina informē, ka viņiem pietiktu ar 5 dienām. Arī komisijas deputāti tam piekrīt.

**LĒMUMS:**

- atbalstītlikumprojektu “Grozījumi Imigrācijas likumā” (Nr. 1119/Lp13) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 5 dienas.

**3. Grozījumi Latvijas Republikas valsts robežas likumā (1276/Lp13) 1. lasījums.**

**J.Rancāns** informē par komisijai nodoto likumprojektu; dod vārdu tā izstrādātājiem – IeM pārstāvjiem.

**K.Zagoskina** informē, ka šis likumprojekts paredz no Eiropas Parlamenta un Padomes 2017.gada 30.novembra **regulas Nr. 2017/2226**, ar ko izveido ieceļošanas/izceļošanas sistēmu (turpmāk – IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos, un ar ko groza Konvenciju, ar ko īsteno Šengenas nolīgumu, un Regulas (EK) Nr. 767/2008 un (ES) Nr. 1077/2011 (turpmāk – Regula) izrietošo nacionālo saistību ieviešanu Latvijas Republikā, nosakot kompetentās iestādes, to pienākumus un tiesības.

Atzīmē, ka likumprojekts ir izstrādāts, lai nodrošinātu minētās Regulas īstenošanu. Informē, ka minētā Regula ir tieši piemērojama, tā tieši nosaka visus darbības principus, tomēr ir nepieciešami daži nosacījumi Regulas piemērošanai nacionālās likumdošanas līmenī. Īsumā informē par galvenajiem:

- tiks izveidota ieceļošanas/izceļošanas sistēma, kura ES valstu ietvaros ļaus kontrolēt informāciju par laiku, kad trešo valstu pilsoņi šķērso ES valstu robežas, viņu uzturēšanās atļauju ilgumu konkrētās valstīs. IIS ļaus atteikties no esošās spiedogu sistēmas;

- kaut arī Regula ir tieši piemērojama, ir nepieciešams noteikt sistēmas pārzini Latvijas valstī, kas šajā gadījumā ir Valsts robežsardze, bet piekļuvi informācijai nodrošinās IeM Informācijas centrs;

- tiek noteiktas nacionālā līmeņa iestādes, kuras savas kompetences ietvaros noziedzības apkarošanas nolūkos varēs piekļūt sistēmā iekļautajiem datiem.

K.Zagoskina atzīmē, ka sistēma ir veidošanas procesā, un vēl nav zināms konkrēts laiks, kad tiks paziņots par sistēmas darba uzsākšanu. Šis ir iemesls, kādēļ likuma spēkā stāšanās laiks pagaidām paliek atvērts; tas tiks paziņots ar ziņojumu “Latvijas Vēstnesī” (turpmāk – LV), kad ES institūcijas būs informējušas par sistēmas darbības uzsākšanu. Likumprojekts stāsies spēkā, kad IIS uzsāks darbību atbilstoši Regulas 66. pantam.

Aicina komisiju atbalstīt likumprojektu.

**J.Rancāns** lūdz JB pārstāvi izteikt viedokli par šo likumprojektu.

**L.Millere JB vārdā konceptuāli atbalsta izskatāmo likumprojektu. Interesējas par iespējamo sistēmas iedarbināšanas laiku.**

**K.Zagoskina informē, ka provizoriskie plāni ir 2022. gada septembra beigās, bet šobrīd daudzi plāni ir atkarīgi no Covid-19 pandēmijas situācijas. Tādēļ pagaidām spēkā stāšanās termiņš paliek atvērts, tas ir atkarīgs no Eiropas Komisijas paziņojuma.**

**L.Millere pozitīvi novērtē spēkā stāšanās nosacījuma sasaisti ar publikāciju LV.**

**J.Rancāns aicina komisijas deputātus uzdot jautājumus un izteikt viedokļus par izskatāmo likumprojektu.**

Deputātiem nav jautājumu un komentāru.

**J.Rancāns** aicina komisiju, balsojot konceptuāli atbalstīt likumprojektu “Grozījumi Latvijas Republikas valsts robežas likumā” (Nr. 1276/Lp13) pirmajā lasījumā.

*Notiek balsojums: par – 8 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins); pret – 0; atturas – 0; nebalso – 1 (A.Zakatistovs). Likumprojekts tiek atbalstīts.*

J.Rancāns aicina noteikt ziņotāju par likumprojektu. Piesakās par ziņotāju.

Komisijas deputātiem nav iebildumu.

J.Rancāns aicina noteikt priekšlikumu iesniegšanas termiņu trešajam lasījumam. Aicina JB un IeM pārstāvjus izteikties par nepieciešamībām.

L.Millere lūdz noteikt 10 dienas.

K.Zagoskinai un komisijas deputātiem nav iebildumu.

Komisija vēlāk vienojas par 11 dienu termiņu, lai beigu datums neiekristu svētdienā.

**LĒMUMS:**

- konceptuāli atbalstīt likumprojektu **“Grozījumi Latvijas Republikas valsts robežas likumā”** **(Nr. 1276/Lp13)** un virzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu 2. lasījumam – 11 dienas;

- noteikt deputātu J.Rancānu par ziņotāju Saeimas sēdē par šo likumprojektu.

4. Dažādi.

J.Rancāns sniedz īsu ieskatu par 17.-18. janvāra izbraukuma sēdes uz austrumu robežu norisi un rezultātiem.

E.Šnore atgādina, ka komisijā tiks gaidītas solītās IeM atbildes uz komisijas deputātu jautājumiem.

J.Rancāns atzīmē, ka aktualizētie jautājumi tiks vēlāk izskatīti komisijas sēdē.

R.Bergmanis atgādina, ka šajā sēdē vajadzētu izskatīt arī Pilsonības un migrācijas lietu pārvaldes aktualizēto jautājumu par ID kartēm, likuma termiņu ievērošanu.

M.Šteins informē, ka IeM jau gatavo informāciju par trim aktualizētajiem problēmu blokiem.

J.Rancāns lūdz deleģēt citu referentu Saeimas 20. janvāra sēdē par likumprojektu *“Grozījumi Aizturēto personu turēšanas kārtības likumā” (Nr. 1260/Lp13)*, jo viņam tajā laikā iespējama dalība Baltijas valstu parlamentu deputātu pasākumā.

**E.Šnore** piesakās uzņemties ziņotāja pienākumus par minēto likumprojektu.

Deputātiem nav iebildumu.

J.Rancāns pateicas visiem par darbu un slēdz sēdi.

Sēde pabeigta plkst. 10.47.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E. Šnore

1. Eiropas Parlamenta un Padomes 2018. gada 12. septembra regula Nr.2018/1240, ar ko izveido Eiropas ceļošanas informācijas un atļauju sistēmu (*ETIAS*) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 izrietošo nacionālo saistību ieviešanu Latvijas Republikā, nosakot kompetentās iestādes, to pienākumus un tiesības. [↑](#footnote-ref-1)